كاشير ولا أي وظيفة عادية، ده عبد الناصر بيخليهم يقعدوا وكأنهم زباين، والواحدة من دول تشاغل الزبون وتوقعه لحد ما يظبط معاها، وبعد ما يتفقوا على السعر وكل حاجة تبقى تمام، تاخده البنت وتروح على شقة صاحبها يبقى عبد الناصر، ويحصل اللي بيحصل بين أي واحد ديله نجس وبت شمال، واهو.. كان شغال ومدورها لحد ما في يوم قتل بنت من البنات اللي شغالين عنده، البت كانت عاوزة تهرب وتتوب وتتجوز.. بس هو رفض، ولما عاندته قتلها، وبعد ما قتلها جالك وقعد يعيطلك.. وسيادتك طبعًا دليته على اللي الفروض يعمله، قولتله يرميها في أي حتة صحراوية ويسيب جنبها رسالة مضمونها انها انتحرت، وجوز ام البت اللي بيربيها بعد ما امها ماتت، ومشغلها عند عبد الناصر من الأول، اشتريتوا سكاته بالفلوس، وعدت.. عدت الحكاية وجوز ام البت بعد فترة اتلحس في عقله من كتر الشرب وبقى متسول، ومات في الشارع، وبعد ما السنين مرت وعبد الناصر ريحته فاحت ووقع في إيد الحكومة، سيادتك اترافعت عنه وطلعته من كذا قضية دعارة، مرة بإن الشقة دي مش بتاعته وهو كان مأجرها لناس جيبتوهم وشيلتوهم الليلة، بعد ما قبضوا طبعًا، ومرة بإنك خليته كتب كافيه من كافيهاته لواحد من اللي شغالين معاه، وشيلتوه هو كمان الليلة التانية، وهكذا يامتر، لحد ما عبد الناصر خرج منها ابيض ورجع يكمل شغله من تاني، بس المرة دي في المتداري وفي أماكن مختلفة، اما انت بقى، فانت طلعت من ده كله بملايين.. وطبعًا انت عارف الملايين دي جاية منين، ما هو واحد زي عبد الناصر ده هيكون كسب ملايين منين يعني؟.. ورغم كده برضه خدت الفلوس وساعدته، خدتها وانت عارف انها جاية من شغل الدعارة.. تبقى قواد ولا مش قواد يا وحوح.. طب تبقى ديوث ولا مش ديوث؟.. عرفت بقى انا كنت بناديلك باللقب ده ليه؟